PATVIRTINTA

Trakų gimnazijos direktoriaus

2017 m. rugpjūčio 22 d. sakymu Nr. V-95

**TRAKŲ GIMNAZIJOS**

**PIRMOSIOS PAGALBOS ORGANIZAVIMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Trakų gimnazijos (toliau tekste — Mokykla) pirmosios pagalbos organizavimo tvarkos aprašas (toliau — Aprašas) parengtas vadovaujantis Lietuvos Respublikos sveikatos apsaugos ministro 2003 m. liepos 11 d. įsakymu Nr. V-450 „Dėl Būtinosios medicinos pagalbos ir Būtinosios medicinos pagalbos paslaugų teikimo tvarkos bei masto patvirtinimo“.

2. Tvarkos aprašas reglamentuoja pirmosios pagalbos organizavimą Mokykloje.

**II SKYRIUS**

**PIRMOSIOS PAGALBOS ORGANIZAVIMAS**

3. Mokykla privalo sudaryti saugias ugdymo ir darbo sąlygas ugdytiniams ir darbuotojams.

4. Mokyklos darbuotojai gali dirbti tik teisės akto nustatyta tvarka pasitikrinę sveikatą ir įgiję higienos žinių, o pedagoginiai darbuotojai ir pirmosios pagalbos teikimo klausimais bei turėti galiojančius sveikatos žinių atestavimo pažymėjimus.

5. Mokytojas, klasės vadovas turi užtikrinti vaikų saugumą ugdymo proceso, organizuotų renginių, sporto varžybų, išvykų ir ekskursijų metu.

6. Mokyklos sporto salėje, dirbtuvėse gerai matomoje vietoje ir sveikatos kabinete, jei sveikatos kabinetas neįrengtas, Mokyklos vadovo nustatytoje vietoje, turi būti įmonės pirmosios pagalbos rinkinys, kurio sudėtis ir apimtis turi atitikti teisės akto reikalavimus. Rinkiniai turi būti lengvai pasiekiami ugdymo metu darbuotojams. Už pirmosios pagalbos rinkinio priežiūrą ir jo papildymą atsakingas Mokyklos vadovas arba jo paskirtas asmuo.

7. Pirmosios pagalbos rinkiniu gali naudotis asmenys, teikiantys pirmąją pagalbą.

8. Visi vaikų apsilankymai pas visuomenės sveikatos priežiūros specialistą dėl traumos, nelaimingo atsitikimo, negalavimo yra registruojami registruoja.

9. Mokykloje įvykusios traumos, įvykiai nelaimingo atsitikimo metu registruojami teisės aktų nustatyta tvarka. Nelaimingus atsitikimus registruoja ugdymo įstaigos vadovas ar jo paskirtas asmuo.

10. Ūmiai susirgus vaikui ar įvykus nelaimingam atsitikimui, Mokyklos darbuotojai nedelsdami apie vaiko sveikatos būklę informuoja Mokyklos vadovą, visuomenės sveikatos priežiūros specialistą ir vaiko tėvus/globėjus.

11. Įvykus traumai, nelaimingam atsitikimui, incidentui ar sužinojus apie juos, Mokyklos pedagogai, visuomenės sveikatos priežiūros specialistas esantis Mokykloje, nedelsiant teikia pirmąją pagalbą, praneša Mokyklos vadovui, kviečia greitąją medicinos pagalbą (toliau – GMP), tel. 112. \

12. Iškvietus GMP ir kol atvyks tėvai, jei vaikas gabenamas į gydymo įstaigą, jį lydį Mokyklos vadovo paskirtas asmuo arba visuomenės sveikatos priežiūros specialistas.

13. Kiekviena situacija ar nelaimingas atsitikimas analizuojami Mokykloje ir tam pritaikomos prevencinės priemonės.

**III SKYRIUS**

**BAIGIAMOSIOS NUOSTATOS**

10. Mokykloje dirbantys pedagogai, visi darbuotojai privalo išklausyti ir turėti pirmosios pagalbos pažymėjimą.

11. Pedagogai ir visuomenės sveikatos priežiūros specialistas atsakingi už pirmosios pagalbos organizavimą Mokykloje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_